Slovenska kronika, 3.9.2010


Naslov: Odprli prikazovalnik okoljskih podatkov
Tekst za voditelja:

T- Spodnji Stari Grad /
X- Snemalec in montažer Jože Grajžl /
Včeraj popoldne so v Spodnjem Starem Gradu slovesno predali v uporabo lokalni prikazovalnik okoljskih podatkov. Ta digitalni »stenčas" prikazuje najnovejše meteorološke podatke, podatke o reki  Savi in podatke o radioaktivnem sevanju. Podatke o sevanju bodo merilne naprave obnavljale vsako poldrugo uro, možno pa ga bo še nadgraditi z novimi podatki in sprotnejšim prikazovanjem. Tako je uresničena dolgoletna pobuda krajanov, ki so si želeli, da bi bili sproti obveščeni o tem, kako deluje njihova najbližja soseda – nuklearka. Ob tej priložnosti so izdali tudi zloženko, saj so krajani priznali, da postopkov merjenja, izmerjenih vrednosti, mejnih vrednosti in ostalega niso nikoli poznali, po njihovem, ne po lastni krivdi, ampak zato, ker nekaterim očitno ni bilo do tega, da bi krajane s tem seznanil.
